Temeljem Pravilnika o pomoćnicima u nastavi te stručno komunikacijskih posrednika (NN 102/18, NN 59/2019, NN 22/2020, NN 91/2023) Osnovna škola Ivana Gundulića, Dubrovnik kao nositelj projekta objavljuje

**JAVNI POZIV**

**ZA OBAVLJANJE POSLOVA POMOĆNIKA U NASTAVI ZA UČENIKE S TEŠKOĆAMA U OSNOVNOJ ŠKOLI IVANA GUNDULIĆA, DUBROVNIK**

Mjesto rada:

1. **Osnovna škola Ivana Gundulića, Dubrovnik, Područna škola Šipan, Luka Šipanska, otok Šipan**

1pomoćnika/ica u nastavi, 27 sati tjedno, nepuno radno vrijeme

Vrsta ugovora: ugovor na određeno vrijeme za školsku godinu 2023./2024. sukladno članku 7. Pravilnika o pomoćnicima u nastavi i stručnim komunikacijskim posrednicima (NN 102/18, NN 59/2019, NN 22/2020, NN 91/2023)

**UVJETI:**

* najmanje završeno četverogodišnje srednjoškolsko obrazovanje
* nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi

Natjecati se mogu kandidati oba spola, sukladno članku 13. Zakona o ravnopravnosti spolova.

**OPIS POSLOVA:**

Osnovna je zadaća pomoćnika u nastavi pružati neposrednu podršku učeniku s teškoćama u razvoju tijekom boravka u školi i izvanučioničkim aktivnostima. Poslovi pomoćnika u nastavi su: pomoć u komunikaciji i socijalnoj uključenosti, pomoć u kretanju, pomoć pri uzimanju hrane i pića, pomoć u obavljanju higijenskih potreba, pomoć u obavljanju školskih aktivnosti i zadataka, suradnja s učiteljima/nastavnicima te vršnjacima učenika.

S odabranim kandidatima škole će sklopiti ugovor na određeno vrijeme u kojem će biti utvrđeni poslovi, trajanje te međusobna prava, obveze i odgovornosti ugovornih strana.

Odabrani kandidati obvezni su prije početka rada savladati program edukacije pomoćnika u nastavi. Kandidati koji su već završili taj program trebaju dostaviti potvrdu kojom to dokazuju te nisu obvezni pohađati edukaciju.

Uz prijavu na javni poziv kandidati su dužni priložiti sljedeće dokumente u izvorniku ili preslici:

* vlastoručno potpisanu zamolbu za zasnivanje radnog odnosa
* životopis
* preslik domovnice
* dokaz o odgovarajućem stupnju obrazovanja
* uvjerenje o nekažnjavanju, ne starije od 30 dana
* pisani dokaz (potvrda/uvjerenje) o završenoj edukaciji za pomoćnika u nastavi

Natjecati se mogu kandidati oba spola, sukladno članku 13. Zakona o ravnopravnosti spolova.

Škole će kandidate koji ispunjavaju formalne uvjete pozvati na razgovor odnosno usmenu i/ili pisanu provjeru znanja.

Odabrani kandidati dužni su prije sklapanja ugovora o radu dostaviti na uvid originalne dokumente.

Prijave se podnose izričito u papirnatom obliku, u zatvorenoj omotnici preporučenom pošiljkom u koju se kandidat prijavljuje s naznakom: “Ne otvaraj – javni poziv za obavljanje poslova pomoćnika u nastavi za djecu s teškoćama u Osnovnoj školi Ivana Gundulića, Dubrovnik – ne otvarati.

Prijave je potrebno dostaviti na adresu Osnovne škole Ivana Gundulića, Dubrovnik, Sustjepanska 4, 20 000 Dubrovnik.

**O**vaj javni poziv je otvoren do daljnjega.

Nepravodobne i nepotpune prijave neće biti razmatrane.

Ovaj javni poziv bit će objavljen na službenim stranicama Hrvatskog zavoda za zapošljavanje, te na web stranici Osnovne škole Ivana Gundulića, Dubrovnik.

Osnovna škola Ivana Gundulića

Dubrovnik

KLASA: 120-01/23-01/5

URBROJ: 2117-1-125-02/1-23-1

Dubrovnik, 25.09.2023. godine